สวัสดีค่ะ คือหนูโดนหมาจรกระโดดใส่ขาค่ะ เรากังวลว่าจะเป็นอะไรมั้ย แต่ไม่มีแผลนะคะ ตอนโดนกระโดดใส่ก็ยังไม่รู้สึกอะไร แต่พอมาถึงบ้านอาบน้ำ เราเจ็บตรงข้อพับที่ข้อเท้าค่ะ เจ็บแบบแสบๆ แต่ไม่มีแผลค่ะ ตอนแรกคิดว่าเป็นเพราะรองเท้า แต่เรามานึกได้ว่าเราไม่ได้ใส่รองเท้ารัดส้น จะเป็นอะไรมั้ยคะ
สวัสดีค่ะ หากโดนสุนัขกระโดดใส่ขา แต่ไม่เห็นบาดแผลที่ผิวหนัง ไม่เห็นมีผิวหนังลอกออก ไม่มีรอยฟกช้ำ ดังนั้น ก็ถือว่าไม่ได้มีความเสี่ยงต่อการติดเชื้อพิษสุนัขบ้า จึงไม่จำเป็นต้องไปฉีดวัคซีนพิษสุนัขบ้าค่ะสำหรับอาการเจ็บที่ข้อเท้า อาจเกิดจากการที่กล้ามเนื้อเกิดการบาดเจ็บ จากการที่เราเกร็งเท้าขณะที่โดนสุนัขกระโจนใส่ หรืออาจเจ็บจากการที่โดนแรงกระแทกโดยตรงจากสุนัขก็ได้ค่ะ ซึ่งในที่สุด อาการก็จะค่อยๆ ดีขึ้นจนหายไปได้เองค่ะ ไม่จำเป็นต้องทานยาอะไร ในเบื้องต้น ก็ควรงดการเดินมาก การวิ่ง และการออกกำลังกายต่างๆ ไปก่อนค่ะ